
Zašto postoji ova stranica
Da bismo pružili uslugu, deo obrade poveravamo drugim privrednim društvima — na primer hosting, isporuku poruka ili merenje korišćenja Platforme. Član 23. Zakona o zaštiti podataka o ličnosti daje vam pravo da znate ko su primaoci vaših podataka.
U spisak unosimo isključivo pružaoce koji trenutno obrađuju podatke. Pružaoca koji učestvuje u usluzi koja još nije puštena u rad unosimo na dan kada ta usluga postane dostupna korisnicima, a najkasnije pre prve obrade.

Kako da čitate ovu stranicu
Obrađivač obrađuje podatke isključivo po našem dokumentovanom nalogu i ne sme ih koristiti u sopstvene svrhe. Sa svakim obrađivačem imamo zaključen ugovor o obradi u skladu sa članom 45. Zakona.
Samostalan rukovalac sam određuje svrhu i način obrade i ima sopstvene zakonske obaveze. Za tu obradu primenjuje se njegova politika privatnosti, a ne naša.
Osnov prenosa navodimo samo kada se obrada odvija izvan Republike Srbije:
· Konvencija 108 — država se nalazi na Listi Vlade Republike Srbije („Sl. glasnik RS”, br. 55/2019) kao država koja obezbeđuje primeren nivo zaštite. Prenos je dozvoljen bez posebnog odobrenja.
· Standardne ugovorne klauzule — primenjuju se odgovarajuće mere zaštite u skladu sa članom 65. Zakona.

1. Obrađivači
	Pružalac
	Usluga
	Kategorije podataka
	Država obrade
	Osnov prenosa
	Više informacija

	Amazon Web Services EMEA SARL
	Hosting aplikacije, baze podataka i skladištenje datoteka
	Svi podaci koje obrađujemo u okviru Platforme
	Luksemburg (ugovorna strana), obrada u regionu Frankfurt, Savezna Republika Nemačka
	Konvencija 108 — obe države se nalaze na Listi Vlade RS. Prenos je dozvoljen bez posebnog odobrenja
	aws.amazon.com/privacy

	Cloudflare, Inc.
	Mreža za isporuku sadržaja, zaštita od zloupotreba, DNS, zaštita objavljenih adresa e-pošte
	IP adresa, podaci o pregledaču i uređaju, tehnički zapisi o zahtevima
	Sjedinjene Američke Države, globalna mreža

	Slanje SMS poruka — jednokratni kodovi za prijavu i obaveštenja o rezervaciji
	Broj telefona, tekst poruke, status isporuke, tehnički identifikator poruke

	Google Ireland Limited
	Merenje korišćenja Platforme (Google Analytics)
	Identifikator dodeljen kolačićem, podaci o uređaju i pregledaču, približna lokacija izvedena iz IP adrese, događaji korišćenja. Samo uz vaš pristanak za kategoriju „Analitika”
	Irska, uz dalju obradu u Sjedinjenim Američkim Državama
	Konvencija 108 za irski subjekt; za dalji prenos u SAD primenjuju se standardne ugovorne klauzule pružaoca
	business.safety.google/privacy

	Google Ireland Limited

	Tehnički identifikator uređaja, sadržaj obaveštenja
	Irska, uz dalju obradu u Sjedinjenim Američkim Državama
	Konvencija 108 za irski subjekt; za dalji prenos u SAD primenjuju se standardne ugovorne klauzule pružaoca
	policies.google.com/privacy

	Apple Distribution International Ltd.
	Distribucija iOS aplikacije i isporuka obaveštenja (Apple Push Notification service)
	Tehnički identifikator uređaja, sadržaj obaveštenja

2. Samostalni rukovaoci
Sledeći primaoci ne postupaju po našem nalogu, već samostalno određuju svrhu i način obrade. Za njihovu obradu primenjuje se njihova politika privatnosti.
	Primalac
	U kojoj situaciji
	Kategorije podataka

	Ugostiteljski objekat kod kojeg poručujete ili rezervišete
	Kada pošaljete narudžbinu ili zahtev za rezervaciju
	Ime ili nadimak, kontakt, sadržaj narudžbine, napomene uz narudžbinu
	Objekat je prodavac. Spisak objekata dostupan je na stranici Restorani

	Nadležni državni organi
	Kada je dostavljanje zakonska obaveza

3. Podobrađivači
Pojedini obrađivači koriste sopstvene pružaoce usluga. Isporuka SMS poruka do mreža mobilnih operatora u Republici Srbiji odvija se preko posredničkih operatora koje angažuje pružalac usluge slanja poruka.
Ažurne spiskove sopstvenih pružalaca objavljuju sami obrađivači, na stranicama navedenim u koloni „Više informacija”.
Ako želite informaciju o konkretnom podobrađivaču koji učestvuje u obradi vaših podataka, obratite se na privacy@qastio.app.

4. Izmene ovog spiska
Novog obrađivača unosimo u spisak pre nego što počne obrada. Ako izmena bitno utiče na obradu vaših podataka, o njoj vas obaveštavamo i putem Platforme ili elektronske pošte.

	v1.0
	__________
	Prva objava



5. Prigovor i dodatne informacije
Kopiju primenjenih mera zaštite pri prenosu podataka, kao i dodatne informacije o bilo kom pružaocu sa ovog spiska, možete zatražiti na privacy@qastio.app.
Ako smatrate da se obrada ili prenos vaših podataka vrši suprotno Zakonu, imate pravo na prigovor prema članu 37. Zakona, kao i pravo na pritužbu Povereniku za informacije od javnog značaja i zaštitu podataka o ličnosti, Bulevar kralja Aleksandra 15, 11120 Beograd, www.poverenik.rs.

